Filmek - filmtípusok
A fényképezőgép és az objektív mellett a film szerepe is rendkívül fontos. A filmek, azaz a felvételi nyersanyagok kínálata elég széles. Mindenkinek, aki használja a filmet, illik tisztában lennie a különböző nyersanyagtípusokkal.
1. Méret szerint
Pocket film (110-es) a pocket gépek nyersanyaga
Kisfilm (Leica-film) a kisfilmes fényképezőgépek nyersanyaga
Rollfilm a közepes formátumú gépek nyersanyagtípusa
Síkfilm elsősorban a nagyméretű gépekben használatos
2. Kidolgozás szerint
1. táblázat
2. táblázat
3. Érzékenység szerint
3. táblázat
A film érzékenysége
A film dobozán van egy szám, amely tájékoztat a film érzékenységéről. A számpár első tagja az ISO (International Organization for Standardization, Nemzetközi Szabványügyi Szervezet), a második a régi német DIN (Deutsche Industrienorm, Német Ipari Szabvány) szerinti érték.
A különböző értékek a különböző felvételi céloknak és fényviszonyoknak megfelelően használandók. Minél rosszabb a téma megvilágítása, annál érzékenyebb szükséges a problémamentes fényképezéshez. Másrészről azonban minél kevésbé érzékeny a film, annál finomabb a szemcsézettség és nagyobb az élesség, annál nagyobb az élesség, annál nagyobb a színek telítettsége.
A mérőszám megkétszerezése az érzékenység duplázódását jelenti, a felezése pedig a felére csökkenését. Tehát egy ISO 100/21 jelölésű film kétszer olyan érzékeny, mint az ISO 50/18, és fele az érzékenysége az ISO 200/24 jelzésűnek (az ISO 400/27 jelzésűnek, pedig a negyede).
Kis (alacsony) érzékenységű filmek
Nagyon finom részletek pontos visszaadására képesek, ezért nagyméretű nagyítások készíthetők róluk.
Közepes érzékenységű filmek
A legtöbb esetben tökéletesen megfelelő nyersanyag (az ISO 100/21 jelzésűt alapfilmnek is hívják).
Nagy (magas) érzékenységű filmek
Kiválóan alkalmasak gyenge fényviszonyoknál történő használatra (pl. színház) szabad kézből, a meglévő fény használata mellett (vaku nélkül).
Vaku, villanófény használatánál kibővíti annak határait.
    
    
    
    
