Harasztok törzse
A harasztok a moháknál jóval fejlettebb, valódi hajtásos növények. Kialakultak már rajtuk a magasabb rendű növényekre jellemző szervek: a gyökér, a szár és a levél. Ezeket eltérő működésű, jól differenciált szövetek építik fel. Gyökerükben és szárukban fejlett szállítószövetet, edénynyalábokat találunk.
A legelső harasztfélék a ma már kihalt ősharasztok voltak, amelyek mintegy 400 millió évvel ezelőtt jelentek meg a tengerpartok mocsaraiban. Jelentőségük, hogy belőlük fejlődtek ki a szárazföldi életmódhoz legjobban alkalmazkodott törzsek: a nyitvatermők és a zárvatermők törzsei.
A ma is élő harasztok osztályai:
Korpafüvek osztályai 
Zsurlók osztálya 
Páfrányok osztálya
