A kiválóság tíz titka
Önbecsülés
Elfogadod magad olyannak, amilyen vagy? Hajlandó vagy kijelenteni, hogy szereted önmagad?
Szívesebben lennél valaki más? És ha igen, miért?
Hogyan fogadod a bírálatokat? Megsértődsz, vagy megpróbálsz tanulni belőlük?
Bűntudatot érzel, ha valamilyen önző tevékenységet végzel? Gondolj valamilyen nem régi esetre!
Képes vagy higgadtan fogadni, amikor dicsérnek vagy bókot mondanak neked?
Megfelelő tisztelettel beszélsz magadhoz, vagy gúnyolódva?
Alkotókészség
Táplálsz fantáziaképet a jövőbeni sikeredről, képzeletben fel szoktad idézni a siker érzését? Mikor csináltad ezt utoljára?
Bátorítod vagy kritizálod magad a belsőbeszédben? Van egy rövid pozitív élményt tükröző mondatod, amit akkor használsz, amikor a belsőbeszéded negatívvá válik?
Fel szoktad képzeletben idézni a régi kudarcokat? Élénkebben jelennek meg ezek a képzeletedben, mint a sikereid?
Visszajátszod képzeletedben a régi sikereket? A saját és nem „más szemén" keresztül vizualizálod ezeket?
Úgy tekintesz magadra, mint aki valódi nyerő? Hogyan segít neked ez a beállítottság, hogy elérd a céljaidat?
Milyen gyakran lazítasz és hagyod, hogy szárnyaljanak a gondolataid? Megjelöltél már egy közeli időpontot, amikor újból ezt fogod tenni?
Felelősség
(Ellenőrzés = kontroll, figyelemmel kísérni valamit, számon tartani az állapotát, helyesség vizsgálata, szükség esetén módosítás)
Ellenőrizd az időt! Gazdálkodj okosan saját időddel!
Ellenőrizd gondolataidat, elképzeléseidet! A képzelődés összefogottság nélkül sehova nem vezet.
Ellenőrizd kapcsolataidat, kivel érdemes megismerkedni, beszélgetni, kit jobb elkerülni, kivel kell együttdolgozni!
Ellenőrizd a kommunikációdat. Akkor beszélj, ha olyan üzenetet szándékozol közvetíteni, amely értéket jelent a fogadó számára és segíti a megértést
Ellenőrizd elkötelezettségeidet!
Ellenőrizd céljaidat!
Ellenőrizd, hogy mivel törődsz! Ne csak az érzelmeid irányítsanak!
Bölcsesség
Tisztességes vagy magaddal és másokkal? Hogyan válaszolna erre két olyan személy, akiket jól ismersz?
Maradéktalanul megbíznak benned mások? Idézz fel a közelmúltból olyan esetet, amikor megbízható személyként viselkedtél.
Arra tartasz, amerre menni akarsz? Azt csinálod, amit csinálni akarsz? Olyan emberré válsz, amilyenné válni akarsz?
Ha újra születnél, ki szeretnél lenni? Írd le!
A jelenlegi szakmádban előnyösen tudod kiaknázni tényleges képességeidet, adottságaidat? Hogyan fogsz lehetőséget találni, hogy ezek megnyilatkozzanak?
Mit teszel, hogy bővítsd a szókincsedet és az ismereteidet? Beiratkozol jövő héten egy könyvtárba? Veszel vagy kölcsönzöl egy könyvet, és olvasni kezdesz téged érdeklő témakörökben? Elkezdesz egy szókincsbővítő programot?
Cél
Milyen céljaid vannak ebben a hónapban? Mit fogsz tenni ma, ami közelít ezekhez a célokhoz?
Mi az egyik szakmai célod ebben a hónapban? Beszéltél erről olyannal, aki megerősíthet szándékod helyességében?
Van éves terved?
Kijelölted az egészséged megőrzésével kapcsolatos céljaidat? Ügyelj arra, hogy ezek konkrétak legyenek.
Eldöntötted, hogy mennyit fogsz havonta félretenni, gondolván a jövőre?
Mit fogsz tenni holnap? Át fogod vinni holnapra azokat a teendőket, amelyeket ma nem sikerült elvégezned, hogy holnapi célokként újra nekiláss megvalósításuknak?
Kommunikáció
Tudod, hogy mások milyennek látnak? Nem félsz megkérdezni őket?
Jól érzik magukat mások a társaságodban? Mit teszel azért, hogy jól érezzék magukat?
Többet hallgatsz, mint amennyit beszélsz? Kivel? Mindenkivel? Csak bizonyos személyek esetében?
Következetesen legjobb önmagadat nyújtod? Milyen konkrét módokon próbálod ezt elérni?
Elfogulatlanul keresed másokban a jót? Sorolj fel néhány példát erre a közelmúltból!
Nyújtasz simogatást azoknak, akiket szeretsz? Milyen gyakran?
Hit
Természetes módon számítasz a sikerre? Mit mondasz róla magadnak?
Egészségesnek tartod magad, vagy „nem olyan jónak"? Mit teszel, hogy egészséges maradj?
Szerencsés vagy? Miért vagy az, miért nem vagy az? Elemezz néhány nem régi eseményt. Mennyire voltál „szerencsés"? Mennyire voltál felkészült?
Beszélsz az embereknek a problémáidról? Miért?
Optimista vagy pesszimista gondolataid vannak? Elemezz néhány nem régi példát!
Optimistának tartanak? A következő vélemények közül melyiket vállalnád, mint sajátodat: Részben felhős az idő; részben napos az idő?
Alkalmazkodóképesség
Min nevetsz? Viccen, anekdotán, vagy képes vagy felfogni saját időnkénti furcsaságaidat is?
Tanulj meg uralkodni az érzelmeiden! A harag a te érzelmed, tehát te dönthetsz róla, hogy szükséged van rá, vagy nincs. Rajtad kívül senki sem tehet dühössé téged.
Egy vitát nem lehet megnyerni, csak az egyetértést lehet elnyerni.
Ne szokd meg a mindent vagy semmit stílust! Ha a dolgok nem alakulnak úgy, ahogy eltervezted őket, vizsgáld meg az új helyzetben rejlő lehetőséget!
Tanuld meg a „nem"-et úgy kimondani, hogy azt jelentse: „igen, de máshol már elköteleztem magam". Jobb előre „nem"-et mondani, mint később sajnálni, hogy nem tudtad megcsinálni. Te vagy az egyetlen, aki a fejed fölé akaszthatod azt a bizonyos „kardot".
Állhatatosság
Be szoktad fejezni, amit elkezdesz? Mindig? Általában? Esetleg?
Könnyen elveszted a kedved? Mit teszel, hogy ne engedj ennek az érzésnek?
Olyannak látnak mások, mint aki cselekvésorientált? Kérdezd meg a hozzád közelállókat, mit gondolnak erről!
Mögötted vagy előtted van a lehetőség? Vedd sorra, milyen céljaid vannak ebben az évben!
Kitartasz, amikor meg vagy győződve róla, hogy igazad van? Miért szokott ez nehéz lenni számodra?
Képes vagy az akadályokat a sikerhez vezető út lépcsőivé változtatni? Keress rá három példát!
Távlat
Mindig azt kapod vissza, amit elültetsz. Ha almamagot ültetsz, almafát kapsz; ha nagy gondolatokat ültetsz, nagy embereket kapsz.
A siker tíz titka
Először meg kell tanulnunk szeretni (elfogadni, értékelni) önmagunkat, hogy tudjunk másokat őszintén szeretni
Agyunk nem képes különbséget tenni a valóban megtörtént és a képzeletünk által élénken, átéléssel felidézett élmények között
Az élet adományai hozzájárulásunk nagyságától és minőségétől függnek
A gazdag szókincs – ami magába foglalja a széleskörű, általános ismereteket is – a sikeres egyének foglalkozástól független sajátja.
Az életben sokan azért nem érik el sosem a céljaikat, mert sosem tűztek ki maguk elé célokat.
Egyetlen simogatás többet ér, mint ezer szó.
Az élet egy önmagát beteljesítő jóslat. Nem feltétlenül kapod meg az élettől, amit akarsz, de hosszú távon általában azt kapod, amit vársz tőle.
A régi szép idők itt vannak és most vannak.
A nyerők fáradhatatlanul azon dolgoznak, hogy a dolgok megtörténjenek, míg az emberek többsége nem hajlandó erre.
Az életet nem lehet „összegyűjteni". A boldogsághoz nem lehet elutazni, nem lelhet birtokba venni, nem lehet elfogyasztani. A boldogság az a belső élmény, hogy minden percünket szeretetben, méltóságban éljük. Az élet gazdagítása nem kincsvadászat. Nem lehet a sikert valahol kívül keresni. A kincs itt van bennünk. Csak fel kell tárni, fel kell fedezni. A titok az, hogy a „gyűjtögető" életet „ünneplő" (adakozó) életté kell változtatnunk.