Mocsári zsurló
Harasztok törzse
Zsurlók osztálya / Zsurlók rendje 
Élőhelye: Nedves réteken, mocsarakban, lápokban gyakran tömeges.
Jellemzői: Évelő, lágyszárú növény. Földalatti része fejlett gyöktörzs. Földfeletti hajtása csomókkal szárközökre tagolódik. A szárközök tövét az örvökként összenőtt levelekből alakult hüvely veszi körül. A hajtás csúcsán fejlődik a spórafüzér. Spórái klorofillt tartalmaznak. A mezei zsurlótól eltérően a spórafüzér kezdettől fogva a zöld szár csúcsán jelenik meg.
