Mezei zsurló
Harasztok törzse 
Zsurlók osztálya / Zsurlók rendje
Élőhelye: Nedves szántókon, réteken gyakori.
Jellemzői: GYÓGYNÖVÉNY! 
Évelő, lágyszárú növény. Földalatti része gyöktörzs. Spóráik klorofillt tartalmaznak! Hajtása csomókkal megnyúlt szárközökre tagolódik. A szárközök tövét az örvökként összenőtt levelekből alakult hüvely veszi körül. Tavasszal barna színű, sporofillumfüzéres hajtása jelenik meg, amely a spórák kiszóródása után elpusztul. Ezután kihajt a zöld színű, asszimiláló meddőhajtás. E meddőhajtás tartalmazza a vérzéscsillapító hatású szaponint és a vizelethajtó hatású flavonoidot.
