domino.html:
A dominó eredete - a dobókocka és a dominó
(forrás: http://www.skicc.hu/ijh/htmlm/cik/8023ko1m.htm)
Már 10-20 ezer éve is kockáztak. Akkor a törzsek főpapi, mágusi jóslásra, időjárás előrejelzésre használták a kockát és egyéb dobótesteket. Ezekkel a mágikus tárgyakkal régészeti leletek tanúságai szerint hat-hétezer éve kezdtek játszani a gyerekek. Négyezer éve az egyiptomi gyerekek már három különböző, pontosan szabályozott szerencsejátékot játszottak dobótestekkel.
A germánoknál az Ázok - a tizenkét főisten - arany játéktáblákon kockáztak, így igazgatva a világot. A tibeti dalai láma helyettese kockajátékkal dönti el az év sorsát, bár a vallási tibeti dobókocka mind a 6 oldalán hat darab pont van, ami biztosítja az optimista jóslás alapját.
Az ókor, középkor szabad polgárainak zsebeiben nagyon gyakran egy-két dobókocka mindig kész volt az aktív játékra. A búcsúk, zarándokutak gyakorta zajos avagy halkabb orgiákba fulladtak. 
Sienai Szent Bernát a nők pipereszerszámait, parókáit, a férfiak kockáit, ostábláit égette el. Szent Lajos nem csak a kockázást, de a kockakészítést is megtiltotta. Kapisztrán Szent János 1454-ben, Nürnbergben 3640 ostáblát és 40000 kockát vetett máglyára. Mint ahogy az egyház által ördög bibliájaként üldözött játékkártya is alakot, anyagot váltott és kőépítőként élt tovább Dél-kelet Európában, így a dobókocka is álruhát húzott a középkorban és dominónak mutatta magát.
A dominókocka (mai nevén "dominó") játék betiltott ősében a játékosok egy-egy tucat dobókockával játszottak azzal a céllal, hogy elfogyasszák ("elveszítsék") dobókockáikat: Egy kiemelt, kidobott kockapárost egymás mellé helyezve, pl. a játékosok megkísérelték a sort folytatni. Egy játékos akkor veszíthette el, tehette ki dobókockáját, ha a középen lévő dobókockasor valamelyik szélső elemének pöttyszámát dobta ki. Ezt a dobókockát a kidobott állásban középre illesztette. A játékban az nyert, akinek először fogytak el a dobókockái. Ezen "dominókocka" játék ötven-száz azonos kinézetű dobókockáját váltotta ki az 1, 2, 3, 4, 5, 6, pontos majd a 0, 1, 2, 3, 4, 5, 6 pontos (összesen 28 elemű) dominókészlet.

A dominó játék
Az európai eredetű dominójáték a 18. századból származik. 28 darab, két egyforma részre osztott lapocskából áll, mindkét felén különböző számú pontok (0-6) kombinációja található. Azt, amelynek mindkét felén azonos pont található, duplának vagy kettősnek nevezik.
Játékszabály
Minden játékos (2-4 személy) kiválaszt találomra hét dominót, ha esetleg maradnak darabok, azok alkotják a talont. Az első játékos kitesz egy dominót az asztalra pontokkal felfelé, azután a többi játékos egymásután letehet a sor bármelyik végére egy-egy újabb dominót, feltéve, hogy az érintkező lapok szomszédos oldalán azonos számú pont található. Ha a játékos nem tud a sorhoz csatolni egy újabb elemet a birtokában lévő dominókból, akkor a talonból kell választania egy új darabot magának. Az a játékos nyer, aki elsőként tudja lerakni az összes dominóját. Ellenfelei megmaradó pontjainak összegével (a maradék lapocskák összesített pontjaival) azonos számú pontot kap.

A dominó ma
Az eredeti 0-6-ig számozott dominó készletek mellett ma már gyakori a 0-9-ig számozott változat, de emellett képes, színes dominók számos fajtájával játszhatunk, már óvodás kortól. A játék mellett oktatásban is használják az állatos, gyümölcsös, autós, KRESZ, szótanuló és egyéb képeket tartalmazó készleteket. A téglalap alakú, kétrészes dominók mellett számos más megjelenése is ismert:
Négyzet alakú, átlója mentén négyfelé osztott, négy számot tartalmazó lapocskák;
Háromrészes, csatornaépítő játék a Ta Yü;
Rondominó - körív alakú kövekkel;
MahJong az ősi kínai dominójáték;
A dominóból alakult ki számos kártyajáték is, például a Römi - régen dominóval játszották.
Napjaink nagysikerű nemzetközi játéka a fizika ismeretét, türelmet, pontosságot, együttműködést követelő, "dominó-elven" alapuló esemény a Dominó Nap.



dd.html:
A Dominó Nap egy világrekord-kísérlet az eldőlt dominók számának növelésére amelyet 1986-88,1999-2001 között Lisse, Rosmalen, Zuidlaren, Maastricht osztozott, 1998-ban és 2002-től folyamatosan a frízföldi Leeuwarden FEC/WTC EXPO csarnokában. Ezt az eseményt minden évben Robin Paul Weijers, azaz Mr. Domino szervezi meg.
Eredmények
Év;Téma;Helyszín;Eldőlt dominók;Felállított dominók;%;Indító
1986;KLM Dominó Világrekord;Lisse, Hollandia;755 836;1 250 000;60,47%;Számítógép
1988;Európa Dominóban;Rosmalen, Hollandia;1 328 101;1 500 000;88,54%;Számítógép
1998;Dominó N-nap: Látványország;Leeuwarden, Hollandia;1 605 757;2 300 000;69,81%;Linda de Mol
1999;Dominó-nap: Európa határok nélkül;Zuidlaren, Hollandia;2 472 480;2 500 000;98,90%;Hans Klok
2000;Dominó-nap: Reakció;Zuidlaren, Hollandia;2 977 678;3 112 000;95,68%;Lionel Richie
2001;Dominó-nap: Híd a világok között;Maastricht, Hollandia;3 540 562;3 750 000;94,41%;Kylie Minogue
2002;Dominó-nap: Kiterjesztés millióra;Leeuwarden, Hollandia;3 847 295;4 000 000;96,18%;Nick Carter
2004;Dominó-nap: A kihívás;Leeuwarden, Hollandia;3 992 397;4 250 000;93,94%;Shania Twain
2005;Dominó-nap: Az örökzöld történetek dominó színháza;Leeuwarden, Hollandia;4 002 136 (4 155 476);4 321 000;92,62%;Anastacia
2006;Dominó-nap: A zene mozgásban;Leeuwarden, Hollandia;4 079 381;4 400 000;92,71%;Kim Wilde
2007;Dominó-nap: Beleesni az életbe;Leeuwarden, Hollandia;3 671 465 (nincs rekord);4 500 000;81,59%;Katie Melua
2008;Dominó-nap: A 10 éves rekordok ledöntése;Leeuwarden, Hollandia;4 345 027;4 500 001;96,55%;Salima Anita Peippo
2009;Dominó-nap: A világ, dominóban;Leeuwarden, Hollandia;4 800 000; ; 

dd2008: http://dominodomain.com/page/442?album_id=108&picture_id=1543
dd2006: Leeuwarden, Holandia 17-18.1.2006r. Domino Day 2006. Foto Krzysztof Њwiderski
dd2008: http://dutchdirt.com/?p=295